Charles Louis Alphonse Laveran () inggih punika fisikawan, patolog, sarta parasitolog Prancis ingkang njelasaken babagan parasit jalaran malaria dhumateng manungsa. Amargi punika piyambakipun angsal Bebungah Nobel Fisiologi utawa Kedhokteran nalika taun 1907.

Piyambakipun nimba kawruh wonten ing Fakultas Kedhokteran Strasbourg. Dados dhokter bedhah nalika Perang Perancis-Prusia (1870—1871), mraktèkaké sarta ngajaraké militèr pangobatan ngantos taun 1897, pinyambakipun naté dados anggota wonten ing Institut Pasteur, Paris. Salaminipun dados dhokter bedhah militèr ing Aljazair 1880, Laveran nemu jalaran malaria nalika ngotopsi para kurban malaria. Piyambakipun ningali organisme kausatif ingkang dados protozoa, protozoa punika dipunparingi nama Oscillaria malariae, nanging nama punika lajeng dipun-gantos Plasmodium.

Laveran maringi prabawa dhumateng pangembangan panelitian wonten ing ngèlmu kadhokteran tropis, piyambakipun naliti babagan tripanosomiasis, leishmaniasis, sarta lelara protozoa sanèsipun, piyambakipun tliti anggènipun naliti malaria. Ngawontenaken Laboratorium Penyakit Tropis ing Institut Pasteur (1907) sarta Société de Pathologie Exotique (1908).

Seratan Laveran ingkang jangkep punika Trypanosomes et trypanosomiasis (dipunserat kaliyan Felix Masnil; 1904); Traite des fievres palustres avec la description des microbes du paludisme (1884); sarta Traité des maladies et épidémies des armées (1875).

Ugi pirsani 
 Pratélan panampa Nobel Fisiologi utawa Kadhokteran
 Pratélan pamenang bebungah Nobel miturut babagan

Rujukan

Pranala njawi 
  Nécrologie du Professeur Laveran
 Biografi di crishunt.bit.co.uk 

Lair 1845
Pati 1922
Pamenang Bebungah Nobel babagan fisiologi utawa kadhokteran
Tokoh Prancis pamenang Bebungah Nobel